cyanic-selkie/wikianc huggingface dataset:
வெள்ளுர் நடுநக்கர் திருக்கோவில்
வெள்ளூர் நடுநக்கர் திருக்கோவில்
பழம்பெரும் சிறப்பினைப் பறைசாற்றும் பாங்கான ஊர் வெள்ளூர். ஸ்ரீவைகுண்டம் அருகில் அமைந்துள்ள சிறப்பான இவ்வூரில் பசுமைபடர்ந்த வயல்வெளிகளுக்கு இடையே பொங்கும் புனல்சூழ் சுனைநீர் ததும்பும் தெப்பக்குளத்தின் பின்பக்கம் தேர்ச்சி மிகுந்த கலைவண்ணச்சிலைகளுடன் காட்சிதரும் சிவன்கோவில் கற்பனைக்கு எட்டாத அற்புதம். செந்தூர் அழகன், செவ்வேள் முருகன் வெள்ளூர் நடுநக்கர் எனும் சிவபெருமானை பூஜை செய்து வழிபட்ட காரணத்தால் “வேல் ஊர்” என்பது வெள்ளூர் என மருவி அழைக்கப்படுவதாகக் கூறுவர்.
தாமிரபரணி நதிக்கரையில் அமைந்துள்ள வெள்ளூர் நடுநக்கர் ஆலயமும் நவலிங்கபுரத் திருத்தலங்களில் சிறப்புக்குரிய ஒன்றாகும்.
இரண்டு சிவநெறிச் செல்வர்களுக்கிடையில் ஏற்பட்ட வழக்கில் துறவி வேடத்தில் வந்து ஈசன் இனிய தீர்ப்பு வழங்கிய காரணத்தால் வெள்ளூர் இறைவன் ‘மத்தியபதீஸ்வரர்’ என்று அழைக்கப்படுகிறார். இதற்கிணையான தமிழ்சொல்லில் “நடுநக்கர்” என்ற திருப்பெயருடன் காட்சி தருகிறார் வெள்ளூர் வேந்தர் ‘மத்தியபதீஸ்வரர்’.
சிவராத்திரிநாளில் நவலிங்கபுர தரிசனம் காணவருவோர் வெள்ளூரில் அமைந்துள்ள இந்த சிவாலய இறைவனை வணங்கிச் சென்றால் வடநக்கர், நடுநக்கர் என்ற இரண்டு சிவபெருமானின் அருள்கிட்ட சிந்தை குளிரும், வாழ்வில் சிறப்புகள் மிளிரும்.
மேற்கோள்கள்
பகுப்பு:நவலிங்கபுர சிவாலயங்கள் பகுப்பு:தூத்துக்குடி மாவட்டத்திலுள்ள சிவன் கோயில்கள்
பனைக்குளம் கிராம ஊராட்சி
பனைக்குளம்  ஊராட்சி, தமிழ்நாடு மாநிலம் இராமநாதபுரம் மாவட்டத்தின் கிழக்கு பகுதியில் அமைந்துள்ளது.
இப்பகுதியில் அதிகமாக தமிழக இஸ்லாமியர்கள் வசிக்கின்றார்கள். பனைக்குளம் ஊராட்சிமன்றமானது மண்டபம் ஊராட்சி ஒன்றிய த்திற்கு கீழே செயல்படுகிறது.
இந்த ஊராட்சியில் 8 சிற்றூராட்சிகள் உள்ளன.
வரலாறு
பனைக்குளத்தின் வரலாறு கடந்த 200 ஆண்டுகளாக மட்டுமே அறியப்படுகிறது. அதற்கு முன்பாக பதியப்பட்ட வரலாறுக்கு சான்றுகளில்லை. வயதானவர்களிடமிருந்து சேகரிக்கப்பட்ட வாய்வழி தகவல்களிலிருந்தும், முதல் குடியேறியவர்களின் குடும்பத்திலிருந்த ஒரு சந்ததியினரால் எழுதப்பட்ட உயில் ஆவணத்தின் உதவியிலிருந்தும், தமிழ் பேசும் ‏இஸ்லாமியர்கள் ராமநாதபுரத்தின் அருகிலுள்ள பகுதிகளிலிருந்து குடிபெயர்ந்தனர் என்பது அறியப்படுகிறது. அந்த மக்கள் அங்கிருந்து குளம் மற்றும் நிறைய பனை மரங்களைக் கொண்ட ஒரு இடத்திற்கு ‏இடம் பெயர்ந்து, அதற்கு அவர்கள் பனை (பனை மரம் என்று பொருள்) குளம் (குளம் என்று பொருள்) என்று பெயரிட்டனர். இந்த குளம் (இப்போது புகலூரணி என்று அழைக்கப்படுகிறது) மக்களுக்கும் அவர்களின் கால்நடைகளுக்கும் நீர் ஆதாரமாக இருந்தது.தொடர்ந்து அருகிலுள்ள கிராமத்தினரும் அங்கு குடியேறினர். குடியேறிய மக்கள் அனைவரும் மெதுவாக கிராமத்தின் உள் பகுதிகளை நோக்கி நகர்ந்தும், பிரார்த்தனை செய்வதற்காக ஒரு பள்ளிவாசலையும் (இப்போது ஜும்மா பள்ளிவாசல்) நிறுவினர்.
குடியேறியவர்களில் சிலர் துணிகளை கைத்தறி நெசவு செய்து, அதிலிருந்து வியாபாரத்தை மேற்கொண்டனர். சிறிது காலத்திற்க்கு பிறகு, ஜும்மா பள்ளிவாசல் இயற்கை கற்களைப் பயன்படுத்தி கட்டப்பட்டது. இது மிகவும் அரிதான, அழகான கட்டடக்கலையாக உள்ளது. பத்தொன்பதாம் நூற்றாண்டின் போது, ​​மலாயாவின் (இப்போது மலேசியா என்று அழைக்கப்படுகிறது) வேலை வாய்ப்புகள் பனைக்குளம் மக்களை ஈர்த்தன, அவர்களில் பலர் பணம் சம்பாதிக்க மலாயா சென்றனர். அவர்கள் பெரும்பாலும் பினாங்கு நகரில் பண பரிமாற்றம் மற்றும் உணவகங்கள் போன்ற தொழில்களில் ஈடுபட்டு, அங்கே குடியேறினர்.
மொழி
பனைக்குளம் மக்கள் பேசும் முதன்மை மொழி தமிழ். தமிழ் உச்சரிப்பு தமிழ்நாட்டின் பிற பகுதிகளில் பேசப்படும் தமிழைப் போன்றது என்றாலும், அரபு, மலாய் மற்றும் உருது மொழிகளில் இருந்து சில தனித்துவமான சொற்கள் அங்கு நடைமுறையில் காணப்படுகிறது. நடயம் (காலனி) மற்றும் ஆனம் (குழம்பு) போன்ற சில சொற்கள் பயன்படுத்தப்படுகின்றன.
உணவு
பனைக்குளம் மக்கள் கடைப்பிடிக்கும் உணவுப் பழக்கவழக்கங்கள் தமிழ் ‏இஸ்லாமியர்கள் உணவு வகை, இலங்கை தமிழ் ‏இஸ்லாமியர்கள் உணவு வகை மற்றும் மலாய் உணவு வகைகளுடன் ஒற்றுமை உள்ளது. உதாரணமாக, வட்டலப்பம், இடியாப்பம் போன்ற உணவுகளை இலங்கை தமிழ் இஸ்லாமியர்களும் மற்றும் மலேசியா மற்றும் சிங்கப்பூரில் குடியேறிய தமிழ் இஸ்லாமியர்களும் சாப்பிடுகிறார்கள்.
வழிபாட்டுதலங்கள்
மக்கா பள்ளிவாசல்
தைக்கா பள்ளிவாசல் இருப்பிடம்
அல் நூர் பள்ளிவாசல் இருப்பிடம்
பாவாடி பள்ளிவாசல் இருப்பிடம்
TNTJ பனைக்குளம் வடக்கு மஸ்ஜிதுல் அக்ஸா பள்ளிவாசல் இருப்பிடம்
TNTJ பனைக்குளம் தெற்கு மஸ்ஜிதுர் ரஹ்மான் பள்ளிவாசல் இருப்பிடம்
கல்வி கூடங்கள்
பகுர்தீன் அரசு பெண்கள் மேல்நிலைபள்ளி இருப்பிடம்
பகுர்தீன் அரசு பெண்கள் உயர்நிலைபள்ளி இருப்பிடம்
பகுர்தீன் அரசு ஆண்கள் மேல்நிலைபள்ளி இருப்பிடம்
பகுர்தீன் அரசு ஆண்கள் உயர்நிலைபள்ளி இருப்பிடம்
பகுர்தீன் அரசினர் தொடக்கப்பள்ளி இருப்பிடம்
யூசுப் பள்ளி இருப்பிடம்
மற்றவை
அரசு பொது மருத்துவமனை இருப்பிடம்
அரசு நூலகம்
பனைக்குளம் அஞ்சல் அலுவலகம் இருப்பிடம்
ஐசிஐசிஐ வங்கி
இந்தியன் பாங்க் வங்கி
இராமநாதபுரம் கூட்டுறவு வங்கி இருப்பிடம்
முத்தூட் பைனான்ஸ் இருப்பிடம்
ஸ்டேட் பாங்க் ஆப் இந்தியா வங்கி ATM இருப்பிடம்
ஐசிஐசிஐ வங்கி ATM இருப்பிடம்
இந்தியன் பாங்க் வங்கி ATM இருப்பிடம்
பனைக்குளம் பாவாடி மீன் சந்தை இருப்பிடம் கடற்கரை
போக்குவரத்து
பேருந்து வழித்தடம்
கிராம ஊராட்சி நிர்வாகிகள்
தமிழ்நாடு மாநில தேர்தல் ஆணையத்தால் நடத்தபட்ட ஊரக உள்ளாட்சித் தேர்தல் முடிவுகள் கீழே வழங்கப்பட்டுள்ளது.
இராமநாதபுரம் மாவட்டம் - மண்டபம் ஊராட்சி ஒன்றியம் - பனைக்குளம் ஊராட்சி
20 ஆண்டின் தேர்தல் முடிவுகள்
கிராம ஊராட்சி தலைவர் : திருமதி R. M. பெளசியாபானு
கிராம ஊராட்சி வார்டு உறுப்பினர் பட்டியல்
2019 ஆண்டின் தேர்தல் முடிவுகள்
கிராம ஊராட்சி தலைவர் : திருமதி B பௌசியா பானு.
கிராம ஊராட்சி துணை தலைவர் : திரு சா செய்யது அன்வர்தீன்
கிராம ஊராட்சி வார்டு உறுப்பினர் பட்டியல்
குறிப்புகள்
பகுப்பு:இராமநாதபுரம் மாவட்ட ஊராட்சிகள்
மழவராயநத்தம் தென்நக்கர் திருக்கோவில்
மழவராயநத்தம் தென்நக்கர் திருக்கோவில்[தொகு]
நடுநக்கர் தலத்திற்குத் தெற்கே உள்ள மழவராய நத்தத்தில் அருள் பாலிப்பவர் அருள்மிகு தென்நக்கர் இத்திருத்தலம் ஸ்ரீவைகுண்டம் ஆழ்வார்திருநகரிக்கு இடையே அமைந்துள்ளது. நவலிங்கபுர நாயகர்களில் ஒருவரான தென் நக்கரின் தரிசனத்திற்கு ஆழ்வார்திருநகரி கோவில் பேருந்;து நிறுத்தத்தில் இருந்து ஆட்டோவில் பயணிக்கலாம்.
பகுப்பு:நவலிங்கபுர சிவாலயங்கள் பகுப்பு:தூத்துக்குடி மாவட்டத்திலுள்ள சிவன் கோயில்கள்
செஜியாங் மாகாணம்
செஜியாங் மாகாணம், என்பது மக்கள் சீனக் குடியரசில் சீனாவின் கிழக்கு கடற்கரையோரம் அமைந்துள்ள ஒரு மாகாணம் ஆகும். வடக்கில் சியாங்சு மாகாணமும் சாங்காய் நகராட்சியும், வடமேற்கில் அன்ஹுய் மாகாணமும், மேற்கே ஜியாங்சி மாகாணமும், தெற்கே புஜியான் மாகாணமும், கிழக்கே  கிழக்கு சீனக் கடலும்  அதற்கப்பால், சப்பானின் ருயுக்யு தீவுகளும் இம்மாகாணத்தின் எல்லைகளாக உள்ளன.
சொற்பிறப்பியல்
செஜியாங் மாகாணத்தின் பெயர் ஜீ ஆற்றின் ( 浙江, Zhe Jiang) பெயரில் இருந்து தோன்றியது. கிய்யண்டங் ஆற்றின் பழைய பெயர் ஜீ ஆறு ஆகும். இது மாகாணத்தின் தலைநகரான காங்சூவை கடந்து பாய்கிறது.
நிலவியல்
செஜியாங் மாகாணம் பெரும்பாலும் மலைப்பகுதிகளைக் கொண்டது. இதன் மொத்த பரப்பளவில் சுமார் 70% ஆகும். மாகாணத்தின் மிக உயர்ந்த சிகரம் ஹுவாங்மவோஜின் மலையாகும் இது 1,929 மீட்டர் ( 6.329 அடி) உயரம் கொண்டது. பள்ளத்தாக்குகளும் சமவெளிகளும் கடலோர பகுதிகளிலும் ஆற்றுப்பகுதிகளிலும் காணப்படுகின்றன. மாகாணத்தின் வடக்குப்பகுதி யாங்சே வடிநிலப்பகுதியின் தெற்கில் அமைந்து காங்சூ ஜியாசிங், ஹுசூ ஆகிய நகரங்களை உள்ளடக்கிய சமவெளிப்பகுதியாகும்.
இங்கு குளிர்காலம் என்பது குறைந்த காலமே நிலவுகிறது. ஆண்டு சராசரி வெப்பநிலை 15 முதல் 19 °செ (59 முதல் 66 °பாரங்கீட்), சராசரி சனவரி மாத வெப்பநிலை 2 முதல் 8 °செல்சியஸ் (36 முதல் 46 °பாரங்கீட்), சராசரி சூலை வெப்பநிலை 27 முதல் 30 °செல்சியஸ் (81 முதல் 86 °பாரங்கீட்). ஆண்டு மழையளவு 1,000 முதல் 1,900 மிமீ (39 இருந்து 75 அங்குலம்). இங்கு கோடைக்காலத்தில் பெருமளவு மழை பொழிகிறது.
பொருளாதாரம்
இந்த மாகாணம் பாரம்பரியமாக "மீன் மற்றும் அரிசி நிலம்" என அழைக்கப்பட்டது. இதன் பெயருக்கு ஏற்றவாறு இங்கு நெல் சாகுபடி தொடர்ந்து முதன்மையான பயிராக விளங்குகிறது. இதற்கடுத்து கோதுமை விளைகிறது. மீன்வளம் பெரிய அளவில் உள்ளது. இங்கு விளையும் முக்கிய பணப்பயிர்கள் சணல் மற்றும் பருத்தி ஆகும். செஜியாங் மாகாணத்தின் சிறுநகரங்களில் பட்டு போன்ற பொருட்கள் கைவினைஞர்களால் உற்பத்தி செய்யப்படுகிறது.
மக்கள் வகைப்பாடு
ஹான் சீனர் பெரும்பான்மையினராக உள்ளனர். மேலும் ஹான் துணைப்பிரிவு மக்களான சீன வட்டார மொழியான வூவைத் தாய்மொழியாகக் கொண்ட மக்கள் வாழ்கின்றனர். சிறுபான்மை இனமக்கள் 400,000 பேர் உள்ளனர். இதில் சுமார் 200,000 பேர் ஷி இனமகக்கள், சுமார் 20,000 பேர் ஊய் மக்கள் ஆவர்.
சமயம்
செஜியாங் மாகாணத்தில் சீன நாட்டுப்புற மதங்கள் (தாவோயிச மரபுகள் மற்றும் கன்ஃபூஷியசம் உட்பட) சீன பௌத்தம் போன்றவை பரவலாக உள்ளன. 2007 மற்றும் 2009 ஆண்டுகளில் நடத்திய ஆய்வுகளின்படி, மக்கள் தொகையில் 23.02% மக்கள் முன்னோர்களை வழிபடும் நம்பிக்கை கொண்டவர்களாக உள்ளனர். மேலும் மக்கள் தொகையில் 2.62% மக்கள் கிருத்துவர்கள் ஆவர் 2004இல் 3.92% என்ற விழுக்காட்டில் இருந்து குறைந்து போய் உள்ளனர்.. மக்கள் தொகையில் 74.36% பேர் சமயம் பற்றிய விவரங்களைக் கொடுக்கவில்லை இவர்கள் சமயப்பற்று அல்லது ஈடுபாடு அற்றவர்களாகவோ அல்லது பழங்குடி மதமாகவோ, புத்தமதம், கன்பூசிம், தாவோ மற்றும் சிறுபான்மையினரான முஸ்லிம்களாகவோ இருக்கலாம்.
மேற்கோள்
பகுப்பு:சீனாவின் மாகாணங்கள்
டூ எ ஸ்கைலார்க்
டூ எ ஸ்கைலார்க்(To a Skylark) என்பது 1820 ஆம் ஆண் கவிதையாகும். "லண்டன்" எனும் தொகுப்பில் சார்லஸ் மற்றும் ஜேம்ஸ் கோலியர் இந்த கவிதையை வெளியிட்டனர். இது அவர் தனது மனைவி மேரி செல்லியுடன் மாலை நடக்கச் சென்ற போது ஸ்கைலார்கின் அழகினால் மற்றும் குரலினால் ஈர்க்கப்பட்டு இந்த கவிதையை எழுதினார்.
வெளி இணைப்புகள்
பகுப்பு:ஆங்கில கவிதை பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அன்னை சர்தால் தேவி ஆலயம்
அன்னை சர்தால் தேவி மந்திர் (Mata Sarthal Devi Mandir) என்பது இந்தியாவின் ஜம்மு மற்றும் காஷ்மீரில் (ஒன்றியப் பகுதி) கிஷ்துவார் மாவட்டத்தில் உள்ள சர்தாலில் உள்ள ஒரு முக்கியமான இந்து ஆலயமாகும். சர்தால் யாத்ரா என்று அழைக்கப்படும் இந்த ஆலயம் ஆண்டு தோறும் மேற்கொள்ளப்படும் புனித யாத்திரைக்கும் புகழ்பெற்றது.
கண்ணோட்டம்
ஒரு இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாகவும் புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிஷ்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது, பின்னர் 1936 ஆம் ஆண்டில் மகாராஜா ஹரி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் பனியால் மூடப்பட்டிருக்கும்.
வரலாறு
உள்ளூர் புராணத்தின் படி, கிஷ்துவார் பகுதியைச் சேர்ந்த முதல் துறவியான ஸ்ரீ பால், தனது சீடர்களுக்கு 18 கரங்களுடன் அன்னையின் வடிவில் துர்கா தேவியை வழிபடுமாறு அறிவுறுத்தினார். பதினெட்டு ஆயுதம் தாங்கிய தேவி சிலையை ஒரு இளம் பெண்ணின் வடிவத்தில் உள்ளூர்வாசிகளில் ஒருவரால் சக்தியை அழைக்க முடிந்தது என்று புராணம் கூறுகிறது. கிஷ்துவாரின் அரசர் அகர் தேவ், அந்தச் சிலைக்கு உரிய இடத்தில் ஒரு கோவிலை உருவாக்க தனது அரசவை ஊழியர்களை அனுப்பியதாக நம்பப்படுகிறது. கற்கோயில் கட்டப்பட்ட சர்தால் என்ற இடத்தில் தற்போது உள்ள வாழிடத்திற்கு அப்பால் எடுத்துச் செல்ல முடியாத அளவுக்கு சிலை மிகவும் கனமாக மாறியதாக கூறப்படுகிறது.
நிர்வாகம்
கோவிலின் மேலாண்மையானது, கோவிலின் நிர்வாகத்தைக் கவனித்துக் கொள்ளும் தர்மார்த் அறக்கட்டளையிடம் உள்ளது. கோயிலுக்குப் பக்கத்தில் ஒரு சத்திரம் (தர்மசாலா) கட்டப்பட்டுள்ளது, அங்கு யாத்ரீகர்கள் குறைந்த அளவு கட்டணத்தில் இரவு தங்கலாம்.
வருடாந்திர யாத்திரை
இக்கோயிலுக்கு வருடாந்திர யாத்திரை (ஜூலை மாதத்தில்) உள்ளூர் நாட்காட்டியில் ஒரு முக்கிய நிகழ்வாகும், அப்போது அருகிலுள்ள கிராமங்களில் இருந்து மக்கள் தேவியின் ஆசீர்வாதத்தைப் பெற கோவிலுக்கு திரள்வார்கள். மக்கள் கோயிலுக்கு திரிசூலங்களைக் (திரிசூலம்) கொண்டு வருகிறார்கள். நூற்றுக்கணக்கான ஆண்டுகள் பழமையான திரிசூலங்களின் சேகரிப்பு இந்த ஆலயத்தில் உள்ளது. டோக்ரா ஆட்சியின் போது, இந்த யாத்திரை "சர்காரி யாத்ரா" என்று அழைக்கப்பட்டது, இந்த யாத்திரையை கொண்டாடுவதற்காக தோடா மாவட்டம் முழுவதும் 3 நாட்கள் விடுமுறை அளிக்கப்பட்டது. கோயிலில் மொட்டை (குழந்தையின் முதல் முடி அகற்றுதல்) அடிப்பது மங்களகரமானதாக கருதப்படுகிறது. இது ஹஸ்தியிலிருந்து (கிஷ்துவாருக்கு அருகில்) தொடங்கும் தனிப்பட்ட வாகனச் சாலையைக் கொண்டுள்ளது, இது கோயிலின் அடிவாரத்திற்குச் செல்கிறது. மலையின் உச்சியில் அமைந்துள்ள இக்கோயில், உச்சியை அடைய சில கடினமான படிக்கட்டுகள் உள்ளன.
சர்த்தால் மாதா சிலை திருட்டு
மாதா சர்தால் தேவியின் பழமையான பதிணென் கரங்கள் கொண்ட மாதா (18 கைகள் கொண்ட தாய்) கருங்கல்லாலான சிலை 2008 ஆம் ஆண்டு கோயிலில் இருந்து திருடப்பட்டது. ஆனால், அந்தச் சிலையை அப்பகுதியில் இருந்து கடத்த முடியாததால், அது மீட்கப்பட்டு கோயிலில் மீண்டும் நிறுவப்பட்டது. இந்த சம்பவம் அப்பகுதி மக்களிடையே சோகத்தை ஏற்படுத்தியது.
மேற்கோள்கள்
பகுப்பு:துர்க்கை கோயில்கள் பகுப்பு:சம்மு காசுமீரில் உள்ள இந்துக் கோயில்கள் பகுப்பு:இந்து பெண் தெய்வங்கள்
அவுட்லுக்.கொம்
ஹொட்மெயில் (Hotmail) என்பது வலைத்தளத்தை அடிப்படையாகக்கொண்ட மின்னஞ்சல்  சேவையாகும். இவ்வாறாக வலைத்தளத்தை அடிப்படையாகக்கொண்டு, வலை உலாவி மூலம் பயன்படுத்தக்கூடியதாக உருவான உலகின் முதல் மின்னஞ்சல் சேவையும் இதுவேயாகும். இதன் பிரதான போட்டியாளர்களாக ஜிமெயில், யாகூ மின்னஞ்சல், en:AIM Mail ஆகியவை விளங்குகின்றன. வரவிருக்கும் வின்டோஸ் லைவ் மெயில் விண்டோஸ் லைவ் மெயில் வெளிவந்தும் இதை மாற்றீடுசெய்யும் என எதிர் பார்க்கப் படுகின்றது.
வரலாறு
ஹொட்மெயில் ஆனது 1995 ஆம் ஆண்டு இந்தியா சண்டிகாரைச் சேர்ந்த சமீர் பாத்தியா மற்றும் அமெரிக்கரான ஜக் ஸ்மித் en:Jack Smith (Hotmail) ஆம் ஆண்டு ஆரம்பிக்கப் பட்டது. இது வர்த்தக ரீதியாக அமெரிக்கா வின் சுதந்திரதினமான 4 ஜீலை 1996 ஆம் ஆண்டு இணைய சேவை வழங்குனர்களிடமிருந்து சுதந்திரம் என்னும் தொனியில் வெளியிட்டார்கள். நிறுவனங்களின் பாதுகாப்புச் சுவர்கள் பொதுவான மின்னஞ்சலைத் தடுத்துவருவதால் ஜக் ஸ்மித் முதலில் இணையமூடான மின்னஞ்சலைப் பெறவேண்டும் என்கின்ற திட்டத்தைக் கொண்டிருந்தார். சபீர் பாத்தியா வர்த்தகத் திட்டத்தை முன்வைத்த போது "-mail" இல் முடிவடையும் எல்லாச் சொற்களையும் தேடியபோது ஹொட்மெயில் (Hotmail) என்பது தேர்ந்தெடுக்கப் பட்டது. ஏனெனில் Hotmail இல் HTML எனும் சொல்லானது HoTMaiL இல் உள்ளதாகும். ஏனெனில் இந்த HTML இணையப் பக்களின் அடிப்படையாகும்.
1997 ஆம் ஆண்டில் 8.7 மில்லியன் பயனர்களைக் கொண்டிருந்த இம்மின்னஞ்சலானது மைக்ரோசாப்ட் இற்கு 400 மில்லியன் அமெரிக்க டாலர்களிற்கு கைமாற்றப் பட்டது. அதன் பின்னர் 'மைக்றோஸாப்ட் வலையமைப்பின் en:MSN கீழ் கொண்டுவரப்பட்டது.
பெப்ரவரி 1999 இல் ஹொட்மெயிலானது 30 மில்லியன் பயனர்களைக் கொண்டிருந்தது. ஹொட்மெயில் பல நாடுகளிலும் 17 மொழிகளிலும் அதன் சேவையை வழங்கி வருகின்றது. இன்றும் ஓர் மிகப் பெரிய மின்னஞ்சல் சேவை வழங்குனாரகவேயுள்ளனர். ஜூலை 2005 இல் நடத்தப் பட்ட ஆய்வுகள் மூலம் 35.5% வீதமானவர்கள் ஹொட்மெயிலைப் பயன் படுத்துவதாகத் தெரியவந்துள்ளது. இது இன்று மைக்ரோசாப்ட் இன் ஓர் கிளையாக உள்ளபோதும் இதன் அபிவிருத்தி நிலையமானது சிலிக்கன் பள்ளத்தாக்கில் அமைந்துள்ளது.
POP3 முறையில் மின்னஞ்சலைப் பெறுதல்
மைக்ரோசாப்ட் இற்கே உரிய வெப்டாவ் அணுகு முறைமூலம் மைக்றோஸாப்ட் அவுட்லுக் 'மைக்றோஸாப்ட் அவுட்லுக் எக்ஸ்பிரஸ் இல் ஹொட்மெயிலைப் பெற்றுக்கொள்ளலாம் எனினும் இம்முறையில் வழங்கி அல்லது சேவரிலும் மின்னஞ்சல் இருக்கும். இம்முறையில் நீங்கள் இங்கு செய்யும் மாற்றங்கள் அங்கும் அங்கே ஏற்ப்டும் மாற்றங்கள் இங்கும் ஏற்படுத்த்ப் படும்.
வேறு தகவல்கள்
இலவச ஹொட்மெயில் மின்னஞ்சல் சேவையானது 30 நாட்கள் பயன்படுத்தாவிட்டல் அப்பயனர் கணக்கில் உள்ள முகவரிகள் தவர்ந்த ஏனைய செய்திகள் யாவும் அழிக்கப் பட்டு பயனர் கணக்கானது தற்காலிகமாகத் துண்டிக்கப் படும். எனினும் மைக்ரோசாப்ட் பாஸ்போட் கணக்கானது 90 நாட்கள் வரை பேணப் படும்.
பகுப்பு:மின்னஞ்சல்
ஓத அட்டவணைகள்
ஓத அட்டவணைகள் (Tide tables), அல்லது ஓத வரைபடங்கள்  Tide chart) ஓத முன்கணிப்புக்குப் பயன்படுகின்றன. இவை குறிப்பிட்ட கடற் பகுதியின் உயர், தாழ் ஓதங்களின் நேரங்களையும் மட்டங்களையும் காட்டுகின்றன. உயர், தாழ் இடையில் உள்ள ஓத உயரமும் நேரமும் பன்னிரண்டன்கூறு விதியைக் கொண்டு கணக்கிட்டுப் பெறலாம் அல்லது  அப்பகுதிக்காக வெளியிடப்பட்ட ஓத வரைவில் இருந்து கூடுதல் துல்லியமாகக் கணக்கிட்டு பெறலாம். ஓத மாட்டங்கள் தாழ் நீர்க் குத்துநிலைத் தரவு மட்டத்தில் இருந்து தரப்படும். இவை ஐக்கிய அமெரிக்காவில் சராசரி தாழ்ந்த தாழ்மட்டத்தில் இருந்து தரப்படுகின்றன.
வெளியீடும் நோக்கமும்
ஓத அட்டவண பல முறைகளில் வெளியிடப்படுகிறது. அவற்றுள் அச்சிட்டு வெளியிடுவதும், இணையத்தில் வெளியிடுவதும் தற்போது நடப்பில் உள்ள சிறந்த முறைகளாகும். பெரும்பாலான ஓத அட்டவணைகள் பெரிய துறைமுகங்களுக்கு ஒராண்டுக்கு மட்டுமே கணக்கிட்டு வெளியிடப்படுகின்றன; இவை செந்தரத் துறைமுகங்கள் எனப்படுகின்றன. இந்தச் செந்தரத் துறைமுகங்கள் அருகருகிலும் இருக்கலாம் அல்லது நூறு கிலோமீட்டர்களுக்கு அப்பாலும் இருக்கலாம். சிறு துறைமுகங்களுக்கான ஓத நேரங்கள், ஓத அட்டவணை பயனர்களால் மதிப்பீடு செய்து பெறப்படும். இக்கணக்கீடுகள் மாந்த உழைப்பால், செந்தரத் துறைமுகங்களுக்கும் சிறு துறைமுகங்களுக்கும் வெளியிடப்பட்ட நேர, உயர வேறுபாடுகளில் இருந்து மதிப்பீடுகள் செய்யப்படுகின்றன.
நாளும் நேரமும்
வேனில் ஓத நேரமும் மாரி ஓத நேரமும் தோராயமாக ஒருவார இடைவெளி தள்ளி அமையும்; இவற்றின் உயரங்கள் செவ்வியல் ஓதங்களில் இருந்து முடிவு செய்யப்படும்: சிறு நெடுக்கம் மாரி ஒதத்தையும் பெரிய நெடுக்கம் வேணில் ஓதத்தையும் சுட்டும்மோதங்களின் வட்டிப்பு அல்லது சுழற்சிமுறை, நிலாவின் கலைகளோடு சார்ந்துள்ளன; மிக உயர்ந்த ஓதங்கள் (வேனில் ஓதங்கள்) முழுமதி நாட்களில் (வெள்ளுவா நாட்களில்) ஏற்படுகின்றன.
என்றாலும், ஒன்றன்பின் ஒன்றாக நிகழும் அன்றாட அரைநாள் ஓதங்கள் நிலாவின் வட்டணை அலைவுநேரத்தைப் பொறுத்துள்ளன. எனவே, அவை ஓவ்வொரு நாளும் தோராயமாக 24/27.3 மணிகளுக்குப் பின்னர் அல்லது 50 மணிதுளிகளூக்குப் பின்னர் நிகழும்; ஆனால், துல்லியமான ஓத அட்டவணைகளை பெற, மேலும் பல நோக்கீடுகளும் கருதல்களும் தேவைப்படுகின்றன. வடமேற்கு ஐரோப்பாவில் உள்ள அட்லாண்டிக் கடற்கரைப் பகுதியில், அன்றாட தாழ், உயர் ஓதங்களுக்கு இடையிலான நேரம் 6 மணியும் பத்து மணித்துளிகளாக அமைகிறது.
வெளி இணைப்புகள்
பகுப்பு:அட்டவணைகள் பகுப்பு:கடல் அலைகள் பகுப்பு:கடலியல் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
திசையன் வெளி
திசையன் வெளி (Vector Space) என்பது கணித அமைப்புகளில் முக்கியமான ஒன்று. கணிதத்தில் மட்டுமின்றி மற்ற துறைகளிலும் கணக்கற்ற சூழ்நிலைகளில் இவ்வமைப்பு காணப்படுகிறது. சாதாரண முப்பரிமாண வடிவியலில் படிமங்கள் மூலம் உருவகப்படுத்தப்பட்ட பற்பல சூழ்நிலைகள், திசையன் வெளி என்ற கருத்துச் செறிவினால்,  உறவில்லாததாகத் தோன்றும் பல இதரப் பிரிவுகளிலும் பயன்பாடுகளிலும் இன்றியமையாததாகத் தேவைப் படுவதே திசையன் வெளியின் முக்கியத்துவத்துக்கு சான்று. எடுத்துக் காட்டிற்காக சிற்சில துறைகளைக் குறிப்பிடலாம்: Electrical Engineering, Quantum Mechanics, Linear Programming, Mathematical Statistics.
வரையறை
ஒரு வெற்றில்லாத கணம் V  ஒரு மெய்த்திசையன் வெளி  அல்லது மெய் நேரியல் திசையன் வெளி என்று சொல்லப்பட வேண்டுமென்றால் கீழ்க்கண்ட  மூன்று நிபந்தனைகள் உறுதிப்படவேண்டும்:
(தி.வெ.1) V இல் 'கூட்டல்' என்ற ஒரு ஈருறுப்புச்செயல்முறை வரையறுக்கப் பட்டிருக்க வேண்டும்.
(தி.வெ.2) V இல் 'அளவெண் பெருக்கல்' என்று சொல்லப்பட்ட ஒரு செயல்முறை வரையறுக்கப்பட்டிருக்கவேண்டும். இதன் பொருள்: ஒவ்வொரு மெய்யெண் \alpha வுக்கும், மற்றும் V இலுள்ள ஒவ்வொரு உறுப்பு u க்கும், ஒரு உறுப்பை V இல் சுட்டிக்காட்டி அதற்கு  \alpha u என்று பெயர் கொடுக்கப்பட்டிருக்க வேண்டும்.
(தி.வெ.3) கூட்டலும் அளவெண் பெருக்கலும் கீழ்க்கண்டவாறு இருக்கவேண்டும்:
(a) கூட்டலுக்கு V ஒரு பரிமாற்றுக் குலம். அதாவது பரிமாற்றுக்குலத்தின் G1, G2, G3, G4, G5 என்ற ஐந்து விதிகளுக்கும் உட்படவேண்டும்.
(c) என்ற எந்த மெய்யெண்களுக்கும், மற்றும் V இலுள்ள எல்லா u க்கும்,
(d) V இலுள்ள எல்லா u க்கும்,
1 u = u
மெய்த்திசையன் வெளியின் இலக்கணத்தில் மெய்யெண்களுக்குப்பதில் சிக்கலெண்களை பயன்படுத்தினால் அது சிக்கற்திசையன் வெளி எனப்படும்.
இவ்வளவெண்கள் மெய்யெண்களாகவோ, சிக்கலெண்களாகவோ தான் இருக்கவேண்டிய அவசியமில்லை. வேறு ஏதாவது ஒரு களம் \mathbf{F} ஆகவும் இருக்கலாம். அதை திசையன்வெளியின் குறியீட்டில் காட்டவேண்டுமானால், V ஐ என்று குறித்துக் காட்டலாம்.
எடுத்துக்காட்டு: n-ஆயவரிசைத் திசையன் வெளி
+ =.
இதே மாதிரி, ஒரு ஆய-வரிசையை அளவெண்ணால் பெருக்க, ஆயவாரியாக ப்பெருக்கவேண்டும்: அதாவது
இவ்விதம் நிறுவப்பட்ட Vn n-ஆய-வரிசைகளின் மெய்த்திசையன் வெளி எனப்பெயர் பெறும்.
V1 திசையன் வெளியாகக் கருதப்பட்ட சாதாரண மெய்யெண்களின் வெளி. இதனில் அளவெண்களும் மெய்யெண்கள். வெளியின் உறுப்புகளும் மெய்யெண்கள்.
V3 யும் அப்படித்தான். இதற்கு முப்பரிமாண ஆயவரிசைத்திசையன் வெளி எனப்பெயர்.
Vn ஐ இரண்டுவிதமாக எடுத்துக்கொள்ளலாம். உறுப்புக்களின் ஆயங்கள் \mathbf{R} என்ற மெய்யெண்களத்திலிருந்து வந்தால் அதை
என்றும்
அவை \mathbf{C} என்ற சிக்கலெண்களத்திலிருந்து வந்தால் அதை
என்றும் குறிப்போம்.
க்கு அளவெண்கள் மெய்யெண்களாக இருக்கவேண்டும்.
சில அடிப்படைச் சமன்பாடுகள்
ஒவ்வொரு திசையன் வெளியிலும் கூட்டலமைப்பில் ஒரு முற்றொருமை இருந்தாக வேண்டும். அதை சூன்யத்திசையன் (zero vector) என்றோ அல்லது திசையன் வெளியின் சூன்ய உறுப்பு என்றோ சொல்லலாம். அதற்குக்குறியீடு '0' என்றே சொல்லலாம். ஆனால் அளவெண்களிலுள்ள '0' வுடன் குழப்பம் வரும் வாய்ப்பிருந்தால் அதை '\mathbf{0}' என்று குறிக்கவேண்டியிருக்கும். கீழ்க்கண்ட முற்றொருமைச்சமன்பாடுகள் எல்லா திசையன் வெளிகளிலும் உண்மை:
பொது விநியோக முறை
பொது விநியோக முறை (Public Distribution System) என்பது நுகர்வோர் நலன், உணவு மற்றும் பொது விநியோக அமைச்சகம் (இந்தியா) மூலம் நிர்வகிக்கப்படும் ஒரு இந்திய உணவுப் பொருள் பாதுகாப்பு முறையாகும். மத்திய மற்றும் மாநில அரசின் மானியங்களால் நியாய விலைக் கடைகளின் மூலமாக நாடு முழுவதும் மக்களின் அத்தியாவசியத் தேவையான அரிசி, சர்க்கரை, மண்ணெண்ணெய், கோதுமை, பருப்பு, சமையல் எண்ணெய் மற்றும் பலசரக்குப் பொருள் குறைந்த விலையில் வழங்கப்படுகிறது. இந்திய உணவுக் கழகம், ஒரு மத்திய அரசு நிறுவனத்தின் மூலமாக உணவுப்பொருட்கள் வாங்கப்பட்டு, பாதுகாக்கப்பட்டு, மாநிலங்களுக்கு அனுப்பப்படுகிறது. மாநில அரசின் பொது விநியோகத் திட்டத்தின் கீழ் நியாய விலைக் கடைகளின் மூலம் நுகர்வோரான மக்களுக்கு வழங்கப்படுகிறது.
திசையன் வெளி
சில அடிப்படைச் சமன்பாடுகள்
2. V இலுள்ள எந்த u க்கும்,
மணல் திட்டுகள்
மணல் திட்டுக்கள் மற்றும் நீண்ட மணல் திட்டுக்கள் ( Spits மற்றும் Bards) என்பவை அலையின் படிவித்தலோடு தொடர்புடைய நிலத்தோற்றங்களுள் ஒன்று. கடல் அலைகளினாலும் நீரோட்டங்களாலும் அரிக்கப்பட்ட மணல் துகள்கள் கடத்தப்படும் போது ஏதேனும் குறுக்கீடுகள் ஏற்படுமாயின் அவ்விடத்திலேயே அத்துகள்கள் படிய வைக்கப்படுகின்றன. இதேபோல மேலும் படியவைத்தல் தொடரும் போது நீண்ட தடுப்பு போலவும் தாவது நாக்கு போன்ற அமைப்பாகவும் கடற்கரையிலிருந்து கடலினை நோக்கி வளர்கின்றன. இது போன்ற அமைப்பு ஆற்று முகத்துவாரத்தில் உருவாகுமேயானால் அது குடா என்று அழைக்கப்படுகிறது.
பொது விநியோக முறை
இதன் திட்டப்படி, மாதம் ஒன்றிற்கு, ஒவ்வொரு வறுமைக் கோட்டிற்கு கீழுள்ள குடும்பங்களுக்கு 35கிலோ அரிசி அல்லது கோதுமையும், வறுமைக் கோட்டிற்கு மேலுள்ள குடும்பங்களுக்கு 15கிலோ அரிசி அல்லது கோதுமை வழங்கப்படும்.
திசையன் வெளி
சில அடிப்படைச் சமன்பாடுகள்
3. V இலுள்ள எந்த u க்கும், (-1) u  =  -u
மணல் திட்டுகள்
மேற்கோள்கள்
பகுப்பு:படிவு அறிவியல் பகுப்பு:நில அமைப்புகள்
பொது விநியோக முறை
மேற்கோள்கள்
பகுப்பு:இந்தியப் பொருளாதாரம்
திசையன் வெளி
சார்பு வெளிகள்
1.: மூடிய இடைவெளி [a,b]இல் வரையறுக்கப்பட்ட மெய்யெண் மதிப்புள்ள எல்லாச்சார்புகள். இரண்டு சார்புகளின் கூட்டலும் அளவெண் பெருக்கலும் புள்ளிவாரியாகச்செய்யப்படும்; அ-து,
ஒவ்வொரு x \in [a,b] க்கும் ;
ஒவ்வொரு அளவெண் \alpha வுக்கும், ஒவ்வொரு சார்பு f க்கும், ஒவ்வொரு x \in [a,b]க்கும்
இதே முறையில் கீழேயுள்ள சார்பு வெளிகளிலும் கூட்டலும் அளவெண் பெருக்கலும் வரையறுக்கப்பட்டதாகக் கொள்ள வேண்டும்.
3. : மூடிய இடைவெளி [a,b]இல் வரையறுக்கப்பட்ட மெய்யெண் மதிப்புள்ள எல்லாத் தொடர் சார்புகள்.
4. : மூடிய இடைவெளி [a,b]இல் வரையறுக்கப்பட்டு,முதல் வகையீடுகள் தொடர்சார்புகளாகவுள்ள,  மெய்யெண் மதிப்புள்ள எல்லா சார்புகளும்.
5. : மூடிய இடைவெளி [a,b]இல் வரையறுக்கப்பட்டு,n வகையீடுகள் தொடர்சார்புகளாகவுள்ள, மெய்யெண் மதிப்புள்ள எல்லா சார்புகளும்.
6. : மூடிய இடைவெளி [a,b]இல் வரையறுக்கப்பட்டு,எல்லா வகையீடுகளும் உள்ள,  மெய்யெண் மதிப்புள்ள எல்லா சார்புகளும்.
அவசியமிருந்தால் இவைகளை, , ,   ,  ,  :   என்றும் எழுதவேண்டியிருக்கும்.
7. மேலுள்ள ஆறிலும் \mathbf{R} க்கு பதில் \mathbf{C} ஐப்பயன்படுத்தினால், சிக்கல் எண் மதிப்புள்ள சார்புகளின் திசையன் வெளிகள் கிடைக்கும்.
பகுப்பு:சார்புப் பகுவியல் பகுப்பு:திசையன் நுண்கணிதம் பகுப்பு:இயற்பியல் கோட்பாடுகள் பகுப்பு:குலக்கோட்பாடு பகுப்பு:திசையன்கள்
ஊத்துப்பட்டி அய்யனார் கோயில்
ஊத்துப்பட்டி அய்யனார் கோயில் தமிழ்நாட்டில் தூத்துக்குடி மாவட்டம், ஊத்துப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குளோரின் ஐம்புளோரைடு
குளோரின் ஐம்புளோரைடு (Chlorine pentafluoride) என்பது ClF5. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிறமற்ற இந்த இடை உப்பீனி சேர்மம் ஒரு வலிமையான ஆக்சிசனேற்றியாகும். ஒருகாலத்தில் ராக்கெட்டுகளுக்கு ஆக்சிசனேற்றியாக இது பயன்படுத்தப்பட்டது. குளோரின் ஐம்புளோரைடு மூலக்கூறு C4v சமச்சீர் கொண்ட சதுர பிரமீடு அமைப்பை ஏற்றுள்ளது. அணுக்கருக் காந்த ஒத்ததிர்வு நிறமாலை முடிவும் இதை உறுதிப்படுத்துகிறது
தயாரிப்பு
NiF2 இவ்வினைக்கு வினையூக்கியாக செயல்பட்டது. KClF4, RbClF4, CsClF4 போன்ற சில உலோக புளோரைடுகள் புளோரினுடன் வினைபுரிந்து குளோரின் ஐம்புளோரைடையும் அதனுடன் தொடர்புடைய காரவுலோக புளோரைடையும் உருவாக்குகின்றன.
வினைகள்
குளோரின் ஐம்புளோரைடு உயர் வெப்ப உமிழ் வினையில் தண்ணீரால் நீராற்பகுக்கப்பட்டு குளோரைல் புளோரைடு மற்றும் ஐதரசன் புளோரைடு ஆகியனவற்றை உற்பத்தி செய்கிறது.:
இச்சேர்மம் ஒரு புளோரினேற்ற முகவராகவும் செயல்படுகிறது. அறை வெப்பநிலையில், மந்தவாயுக்கள், நைட்ரசன், ஆக்சிசன் மற்றும் புளோரின் தவிர்த்த அனைத்து தனிமங்களுடனும் எளிமையாக வினைபுரிகிறது.
வெளி இணைப்புகள்
பகுப்பு:புளோரைடுகள் பகுப்பு:கனிம வேதியியல் குளோரின் சேர்மங்கள் பகுப்பு:இடைஉப்பீனி சேர்மங்கள் பகுப்பு:ராக்கெட் ஆக்சிசனேற்றிகள் பகுப்பு:புளோரினேற்றிகள் பகுப்பு:ஆக்சிசனேற்றிகள் பகுப்பு:குளோரின் சேர்மங்கள்
கோவிந்த தீட்சிதர்
கோவிந்த தீட்சிதர் (1515 - 1635) தஞ்சையை ஆண்ட நாயக்க அரசர்களான செவ்வப்ப நாயக்கர், அச்சுதப்ப நாயக்கர், இரகுநாத நாயக்கர் ஆகிய மூவருக்கும் ஆசானாகவும் ஆலோசகராகவும் இருந்தவர். இவரைச் சிறப்பிக்கும் வகையில் இரகுநாத நாயக்கர் ‘கோவிந்தய்யா’ என்று தமிழில் பெயர் பொறிக்கப்பட்டக் காசுகளை வெளியிட்டார். கோவிந்த தீட்சிதர் தஞ்சாவூரில் பல கோயிற் பணிகளைச் செய்துள்ளார். சதுர்தண்டி பிரகாசிகா என்ற இசை நூலை எழுதிய கர்நாடக இசைக்கலைஞரான வெங்கடமகி இவரது மகனாவார்.
அமைச்சர்
சேவப்ப நாயக்கர், அச்சுதப்ப நாயக்கர், இரகுநாத நாயக்கர் எனும் மூன்று தஞ்சை மன்னர்களுக்கும் மதியமைச்சராக, அறிவுசார்ந்த ஆசிரியராக, பெரும்புலவராகத் திகழ்ந்தவர் கோவிந்த தீட்சிதர் ஆவார்.
நூல்கள்
இவர் இயற்றிய நூல்களில் தற்போது கிடைப்பன “கௌமாரிலதர்சனம்“, “ஸங்கீத ஸுதா“ என்பவையாகும். சமசுகிருதம், தமிழ், தெலுங்கு முதலிய பல மொழிகளிலும் வித்தகராய்த் திகழ்ந்த இவரது தமிழார்வத்துக்கு சான்றாக இவர் வடமொழியில் இருந்த பஞ்சநதீசுவர புராணத்தைத் தமிழில் கி.பி.1605இல் மொழிபெயர்த்ததைக் கூறலாம்.
வெளியிணைப்புகள்
பகுப்பு:நாயக்க அரசர்கள் பகுப்பு:1515 பிறப்புகள் பகுப்பு:1635 இறப்புகள்
கப்பன் பூங்கா
சிறீ சாமராசேந்திர பூங்கா என்று அதிகாரப்பூர்வமாக அழைக்கப்படும் கப்பன் பார்க் (Cubbon Park) என்பது பெங்களூரு நகரத்தின் முக்கிய அடையாளமான அதன் 'நுரையீரல்' பகுதியாக மத்திய நிர்வாக பகுதியில், (12.97 ° வடக்கிலும் 77.6 ° கிழக்கிலும்) அமைந்துள்ளது. இப்பூங்கா முதலில் 1870 ஆம் ஆண்டில் உருவாக்கப்பட்டது. ரிச்சர்ட் சாங்கி என்பவர் மைசூர் மாநிலத்தின் அப்போதைய பிரிட்டிசு தலைமை பொறியாளராக இருந்தபோது, இது 100 ஏக்கர் (0.40 கிமீ 2) பரப்பளவைக் கொண்டிருந்தது. பின்னர் விரிவாக்கம் நிகழ்ந்துள்ளது. இப்போது உள்ள பகுதி சுமார் 300 ஏக்கர் (1.2 கிமீ 2) என்பதாகும். இப்பூங்கா ஏராளமான தாவரங்களின், விலங்கினங்களின் பதிவுசெய்யப்பட்ட வரலாற்றைக் கொண்டுள்ளது. அதனுடன் ஏராளமான சுவாரஸ்யமும் மிக்க, அழகும் மிக்க கட்டிடங்களும் பிரபலமான நபர்களின் சிலைகளும் உள்ளன.
1870 ஆம் ஆண்டில் மைசூரின் செயல் ஆணையரான சர் ஜான் மீட் என்பவரின் பெயரால் இந்த பொது பூங்கா முதன்முதலில் மீட்ஸ் பூங்கா என்று பெயரிடப்பட்டது. பின்னர் அந்தக் காலத்தின் மிக நீண்ட காலம் ஆணையாராக இருந்த சர் மார்க் கப்பனுக்குப் பிறகு கப்பன் பூங்கா என்று பெயர் மாற்றப்பட்டது. மைசூர் மாநிலத்தில் நான்காம் கிருட்டிணராச உடையார் ஆட்சியின் வெள்ளி விழாவை நினைவுகூரும் வகையில், 1927 இல், பூங்கா 19 நூற்றாண்டு ஆட்சியாளரான பத்தாம் சாமராச உடையார் நினைவாக (1868-94), மீண்டும் சிறீ சாமராசேந்திர பூங்கா எனப் பெயரிடப்பட்டது
பூங்காவில் உள்ள இயற்கைச்சூழல், பாறை, மரங்களின் தடிமன், பாரிய மூங்கில், விரிவாக்கப்பட்ட புல்வெளி, பூச்செடிகள், அதன் எல்லைக்குள் உள்ள நினைவுச்சின்னங்களுடன் காண்போரைக் கவர்கின்றன. இது கர்நாடக அரசின் தோட்டக்கலைத் துறையால் நிர்வகிக்கப்படுகிறது. பூங்காவிற்குள் நன்கு அமைக்கப்பட்ட நடைபாதைகளில் நடக்க அதிகாலை நடைபயிற்சி செய்பவர்களும் அமைதியான இயற்கை சூழலில் தாவரங்களைப் படிக்கும் இயற்கை ஆர்வலர்களும் அடிக்கடி வருகின்றனர். பெங்களூரு நகரில் உள்ள இந்த பூங்காவிற்கு வருகை தரும் சுற்றுலாப் பயணிகள் இந்த நகரத்திற்கு 'தோட்டங்களின் நகரம்' என்று புனைபெயர் சூட்டியுள்ளனர்.
அணுகல்
மகாத்மா காந்தி சாலை, கஸ்தூரிபா சாலை, அட்சன் வட்டம், அம்பேத்கர் வீதி ஆகியவற்றிலிருந்து இந்த பூங்காவை அணுகலாம். பூங்கா வழியாக இயங்கும் நகரக்குடிய சாலைகள் இலகுவான மோட்டார் வாகனங்களுக்கு மட்டுமே அனுமதிக்கப்படுகின்றன. பூங்காவின் அனைத்து இடங்களும் நடைபாதைகள் வழியாக அணுகப்படுகின்றன. இந்த பூங்கா எல்லா நேரங்களிலும் பொதுமக்களுக்கு திறந்திருக்கும். ஆனால் பூங்காவைச் சுற்றியுள்ள சாலைகள் ஒவ்வொரு நாளும் காலை 5:00 மணி முதல் இரவு 8:00 மணி வரை போக்குவரத்துக்கு மூடப்பட்டுள்ளன.
தாவரவியல் சொத்துக்கள்
பூங்காவில் காணப்படும் பூர்வீகமிக்க சுமார் 68 வகைகளைச் சேர்ந்த 96 இனங்கள் என மொத்தம் 6000 தாவரங்கள் / மரங்களைக் கொண்டுள்ளன. பழமையான தாவர இனங்களும் பூங்காவில் காணப்படுகின்றன: பலா மரம், கொன்றை, அத்தி, மகிழம் முதலியன. மேலும் மூங்கில், மலைச் சவுக்கு பெருவியன் மிளகு போன்றவை.
பூங்காவில் உள்ள சாலைகளை அலங்கரிக்கும் அலங்கார மரங்களில், பூக்கும் கவர்ச்சியான மரங்களில் மலைச் சவுக்கு (சில்வர் ஓக்) - ஆஸ்திரேலியாவிலிருந்து பெங்களூருக்கு அறிமுகப்படுத்தப்பட்ட முதல் மரமாகும். - மேலும் பூங்காவின் அனைத்துச் சாலைகளிலும் காணப்படும் செம்மயிற்கொன்றை மரம் உலகம் முழுவதும் பரவலாக பயிரிடப்படும் வெப்பமண்டல அலங்கார மரமாகும்.
வரலாற்று கட்டிடங்களும் நினைவுச்சின்னங்களும்
கர்நாடக உயர்நீதிமன்றத்தின் மைய மண்டபத்திலிருந்து (அதாவது 18 அரசு அலுவலகங்கள்) முறையான தோட்டங்கள், சமச்சீராக வளர்ந்த வழித்தடங்களுடன், அருங்காட்சியக கட்டிடம் வரை நீண்டுள்ளது. மற்றொரு சுவாரஸ்யமான கலை அமைப்பு ஐயர் மாளிகை ஆகும். மத்திய நூலகம் ஒரு ரோஜா தோட்டத்தை முன்பக்கமாக கொண்டுள்ளது. மேலும் உலகின் மிக விரிவான பிரெய்லி புத்தகங்களின் தொகுப்பைக் கொண்டுள்ளது. 1) இந்திரா பிரியதர்ஷினி குழந்தைகள் நூலகம், 2) வெங்கடப்பா கலைக்கூடம், 3) மீன்வளம் (இந்தியாவில் இரண்டாவது பெரியதாகக் கூறப்படுகிறது), 4) ஒய்.எம்.சி.ஏ, 5) யுவானிகா மாநில இளைஞர் மையம், 6) செஞ்சுரி சங்கம், 7) பத்திரிக்கையாளர் சங்கம், 8) ஜவகர் பால பவனம், 9) டென்னிஸ் பெவிலியன், 10) சேசையா ஐயர் நினைவு மண்டபம் 11) ஒட்டாவா சாட்டார். விக்டோரியா மகாராணி (1906 இல் நிறுவப்பட்டது), ஏழாம் எட்வர்ட் (1919 இல் நிறுவப்பட்டது), தலைமைத் தளபதி சர் மார்க் கப்பன், சாமராசேந்திர உடையார் (1927 இல் நிறுவப்பட்டது) மற்றும் சர் கு. சேசாத்ரி ஐயர் (1913 இல் நிறுவப்பட்டது) போன்றவர்களின் சிலைகள் பூங்காவிற்குள் உள்ள வரலாற்று கட்டிடங்களுக்கு முன்னால் அமைந்துள்ளன.
உயர்நீதி மன்றம்
வலது|thumb|300x300px| முதலில் அட்டரா கச்சேரி என்ற பெயரில் இருந்த இக்கட்டிடம், இப்போது கப்பன் பூங்காவிற்கான நுழைவாயிலில் [[கருநாடகம்|கர்நாடக உயர் நீதிமன்றமாக இருக்கிறது ]] கி.பி 1864 இல் பிரிட்டிசாரின் ஆட்சியின் போது கட்டப்பட்ட கர்நாடக உயர் நீதிமன்றம், ஒரு அடர் சிவப்பு நிறத்தில் கட்டப்பட்ட கல் கட்டிடமாகும். இது கோதிக் பாணி கட்டிடக்கலையில் கொறிந்திய நெடுவரிசைகளைக் கொண்ட இரண்டு மாடி கட்டிடம், பூங்காவின் நுழைவாயிலில் அமைந்துள்ளது. பொது அலுவலகங்கள் (கர்நாடக அரசின் செயலகம்) கி.பி 1868 முதல் கி.பி 1956 வரை இங்கு அமைந்திருந்தன. பின்னர் அவை அதற்கு எதிரே விதான சவுதாவுக்கு மாற்றப்பட்டன. இந்த கட்டிடம் இப்போது கர்நாடக உயர்நீதிமன்றத்திற்கு இடமளிக்கிறது. மத்திய மண்டபத்தில் சர் மார்க் கப்பனின் உருவப்படம் அலங்கரிக்கிறது. பரோன் மரோச்செட்டியி நிறுவிய கப்பனின் குதிரைச்சவாரி சிலை கட்டிடத்தின் பின்புறத்தில் அமைந்துள்ளது.
அருங்காட்சியகம்
1876 ஆம் ஆண்டில் பூங்காவிற்குள் அமைந்துள்ள கர்னல் சாங்கி என்பவரால் கட்டப்பட்ட இந்தியாவின் மிகப் பழமையான ஒன்றான மாநில தொல்பொருள் அருங்காட்சியகம், உயர்நீதி மன்றத்திற்கு அதன் கட்டடக்கலை பாணியிலும் சாயலிலும் வடிவமைப்பில் ஒத்திருக்கிறது. அருங்காட்சியகத்தில் அசல் சேகரிப்பு மைசூர் அரசிதழாளர் பெஞ்சமின் எல். ரைஸுக்கு சொந்தமானது என்றாலும், மொகெஞ்சதாரோ காலத்தைச் சேர்ந்த தொல்பொருட்கள் அருங்காட்சியகத்தில் காட்சிக்கு வைக்கப்பட்டுள்ளன. அருங்காட்சியகத்தில் உள்ள கண்காட்சிகளில் விஜயநகரம், ஹளேபீடு கட்டிடக்கலை மாதிரிகள், பண்டைய நாணயங்கள், 5000 ஆண்டுகள் பழமையான கல் கல்வெட்டுகள் ஆகியவை அடங்கும்.
சேசாத்ரி ஐயர் நினைவு மண்டபம்
1883 முதல் 1901 வரை மைசூர் மாநிலத்தின் திவானாக இருந்த சர் கு. சேசாத்ரி ஐயரின் நினைவாக 1915 ஆம் ஆண்டில் தசுக்கன். கொறிந்திய நெடுவரிசைகளுடன் உன்னதமான ஐரோப்பிய பாணியில் கட்டப்பட்ட சேசாத்ரி ஐயர் நினைவு மண்டபம் கட்டப்பட்டது. இதில் சேசாத்ரி நினைவு நூலகம் உள்ளது. நினைவு கட்டிடம் பூங்காவின் நடுவில் அமைந்துள்ளது. பூங்காவின் பசுமையால் கட்டமைக்கப்பட்டு ரோஜா தோட்டத்தால் முன்பக்கம் சூழப்பட்டுள்ளது. நூலகத்தின் பரப்பளவு 300 கி.மீ ஆகும். 2 மேலும் இது மாநில நூலக அதிகார சபையால் நிர்வகிக்கப்படும் கர்நாடக பொது நூலகங்கள் அமைப்பின் உச்சமாக செயல்படுகிறது. பெங்களூரு நகரில் அறிவு பரவலுக்கும் நூலக இயக்கத்தை மேம்படுத்துவதில் வழங்கப்பட்ட சிறப்பான சேவைகளுக்கும் ஆன பங்களிப்பை அங்கீகரிப்பதற்காக 2000 ஆம் ஆண்டில், நூலகத்திற்கு இந்தியாவின் சிறந்த மாநில மத்திய நூலகத்திற்கான இராசாராம் மோகன் ராய் நூலக அறக்கட்டளை விருது வழங்கப்பட்டது. குறிப்பாக கர்நாடக மாநிலத்தில். இந்த நூலகத்தில் தற்போது 2.65 லட்சம் புத்தகங்களின் தொகுப்பும், பிரெய்லி பகுதியும் உள்ளன.
பாதுகாப்பு சட்டம், 1979
பூங்காவின் தனித்துவத்தை பாதுகாக்க கர்நாடக அரசு 1979 இல், கர்நாடக அரசு பூங்கா (பாதுகாப்பு) சட்டம், 1975, என்பதை இயற்றியது.
விழிப்புணர்வு பிரச்சாரம்
இந்தியாவின் சுற்றுச்சூழல் கல்வி மையம், 2006 ஆம் ஆண்டில், பூங்காவில் ஒரு சிற்றேட்டை உருவாக்கும் திட்டத்தை மேற்கொண்டதுடன், பூங்காவை ஆராய்வதற்கு இளைஞர்களுக்கு பல நடவடிக்கைகளில் ஈடுபட ஏற்பாடு செய்யப்பட்டுள்ளது. தோட்டக்கலைத் திணைக்களம், வேளாண் நோக்கம் ஆகியவற்றின் கூட்டு முயற்சியாக இந்த சிற்றேடு வெளிவந்துள்ளது. இது உலகெங்கிலும் மிகவும் தனித்துவமானது. இது ஒரு சுவாரஸ்யமான பகுதி அல்லது உலகில் தோட்டமாக இருந்தது
சர் மார்க் கப்பனை கௌரவித்தல்
1947 இல் இந்தியச் சுதந்திரத்திற்குப் பின்னர் பெரிதும் புறக்கணிக்கப்பட்ட மார்க் கப்பன், பிற பிரிட்டிசு நிர்வாகிகள் செய்த முன்னோடிப் பணிகளை ஏராளமான மக்கள் மெதுவாக ஒப்புக் கொள்ளத் தொடங்கினர். 2013 ஆகத்து 23, அன்று, கப்பன் பூங்கா நடைபயிற்சிச் சங்கத்தின் வழக்கறிஞர் எஸ்.உமேஷ் என்பவரால் 1947 க்குப் பிறகு முதன்முறையாக மார்க் கப்பனின் சிலைக்கு மாலை அணிவிக்கப்பட்டது. சர் மார்க் கப்பனின் 238வது பிறந்த நாளைக் குறிக்கும் விதமாக இந்த நிகழ்வு நடைபெற்றது. இதற்காக கர்நாடக உயர்நீதிமன்றத்திலிருந்து சிறப்பு அனுமதி பெறப்பட்டது. மேலும் காவலர் பாதுகாப்பும் வழங்கப்பட்டது. பெங்களூரு, மைசூருவின் பிரதான கட்டிடக் கலைஞர்களில் ஒருவராக மார்க் புகழ் பெற்றார். எவ்வாறாயினும், இந்த நடவடிக்கையை ஹட்சன் நினைவு தேவாலாயத்திற்கு அருகிலுள்ள கல்லறை நினைவுச்சின்னத்தை அழித்ததற்காக வட்டாள் நாகராஜ் என்பவர் எதிர்த்தார். ஆனாலும், பெங்களூருவுக்கு கப்பன் அளித்த பங்களிப்பு மறுக்க முடியாததால், அவரை கௌரவிக்கும் அவர்களின் நடவடிக்கையை சங்கம் பாதுகாத்தது. கப்பன் பார்க் 1927 ஆம் ஆண்டில் சிறீ சாமராசேந்திர பூங்கா என மறுபெயரிடப்பட்டது. ஆனால் இந்த பெயர் ஒருபோதும் பிரபலமடையவில்லை. மக்கள் அதை தொடர்ந்து கப்பன் பூங்கா என்றே அழைத்தனர்.
வெளி இணைப்புகள்
பகுப்பு:மைசூர் பேரரசு பகுப்பு:பெங்களூர்
வானவராய நல்லூர்
இது கொங்குநாடு திருப்பூர் மாவட்டம், காங்கேயம் வட்டம் மற்றும் குண்டடம் ஊராட்சி ஒன்றியம் உட்பட்ட முதலிபாளையம் கிராமம், பெருமாள்பாளையம் ஊராட்சிக்கு உட்பட்ட குக்கிராமமாகும். இவ்வூர் ஊதியூரில் இருந்து 5 கி.மீ., கம்பிளியம்பட்டியில் இருந்து 5 கி.மீ., குண்டடத்தில் இருந்து 18 கி.மீ., காங்கேயத்தில் இருந்து 19 கி.மீ. மற்றும் தாராபுரத்தில் இருந்து 20 கி.மீ. தொலைவில் அமைந்துள்ளது.
இங்கு மானாவாரி விவசாயமே பிரதான தொழில் ஆகும். இந்த கிராமத்தில் கொங்கு வேளாளர் கவுண்டர் சமூகத்தினர் பெரும்பான்மையாக வசித்து வருகின்றனர். இந்த கிராமத்தில் கொங்கு வேளாளர் சமூகத்தின் செம்பூத்தான் குலம் குலதெய்வ கோவிலான கரியகாளி அம்மன் கோவில், தேவாங்கர் செட்டியார் சமூகத்தின் லத்தேகாரர் குலதெய்வ கோவிலான சஞ்சீவி பெருமாள் கோவில் உட்பட பல புகழ்பெற்ற முக்கிய கோவில்கள் உள்ளன.
வரலாறு மற்றும் சொற்பிறப்பியல்
வரலாற்று ரீதியாக, இந்த கிராமம் கொங்கு நாட்டின், தென்கரை நாட்டுக்கு உட்பட்ட பகுதி ஆகும்.
வானவராயர் என்பது கொங்கு வேளாளர் கவுண்டர் சமூகத்தின் கீரனூர் பவளன் குலம் கோத்திரத்தால் பயன்படுத்தப்படும் பட்டம் ஆகும். அன்னூர் கோவிலில் ஒரு கல்வெட்டு வானவராயநல்லூரைச் சிவனுக்குப் பவளன் குலத்தான் கொடுத்ததாகக் கூறுகிறது. எனவே, பவளன் குலம் வானவராயர் என்ற பட்டத்தில் இருந்து இப்பெயர் வந்திருக்கும். கொங்கு வெள்ளாள கவுண்டர் வரலாற்றில் பொள்ளாச்சி சமத்தூரில் வாணவராயர் பாளையக்காரர் ஜமீன் குடும்பமும் உள்ளது.
இந்த கிராமத்தில் உள்ள கொங்கு வேளாளர் கவுண்டர் செம்பூத்தான் குல தெய்வ கரிய காளியம்மன் கோயில் தீபத்தம்பத்தை நிறுவியவர் செம்பூத்தகுல மாணிக்கி தெய்வானை என்பவர் என்பதை அங்குள்ள கல்வெட்டு கூறுகிறது.
இந்த கிராமத்திற்கு வேறு ஒரு பெயர் காரணமும் சொல்லபடுகிறது. இந்த கிராமத்தில் சஞ்சீவி பெருமாள் ஆஞ்சநேயர் கோவில் உள்ளதாலும், ஆஞ்சியர் சாமிக்கு வானரம் என்ற பெயரும் இருப்பதால், இந்த பெயர் வந்திருக்கும் என்று கூறப்படுகிறது.
டராசு விதி
சதுரங்க ஆட்டத்தில் டராசு விதி (Tarrasch rule) என்பது ஆட்டத்தின் இடைப் பகுதியிலும் இறுதிப் பகுதியிலும் பொருந்தக்கூடிய ஒரு பொது விதியாகும். 1862 – 1934 காலகட்டத்தில் வாழ்ந்த சைக்பெர்ட் டராசு விவாதித்த ஒரு சதுரங்க உத்தி இதுவாகும். இந்த உத்தியின்படி எதிரியில்லாச் சிப்பாயின் பின்னால் யானையை நிறுத்தி வைத்தால் வெற்றி கிடைக்கும். அந்த எதிரியில்லாச் சிப்பாய் அவருக்கு உரியதாகவோ அல்லது எதிரிக்கு உரியதாகவோ இருக்கலாம். இந்த வழிகாட்டுதலின் பின்னுள்ள உண்மை என்னவென்றால், 1. தன்னுடைய எதிரியில்லாச் சிப்பாயின் பின்னால் ஒருவருடைய யானை நின்றால் அது முன்னேறிச் செல்லும் சிப்பாய்க்கு பாதுகாப்பை அளிக்கும், 2. எதிரியுடைய எதிரியில்லாச் சிப்பாயின் பின்னால் நம்முடைய யானை நின்றால் அது எதிரியின் சிப்பாயை முன்னேறிச் செல்ல விடாமல் பாதையைப் பாதுகாக்கும்.
டராசின் ‘சதுரங்க விளையாட்டு’ என்ற புத்தகத்தின் பக்கம் 57 இல், அசலாக இவ்வாறு ஓர் மேற்கோள் காணப்படுகிறது. யானையைக் கொண்டு முடியக்கூடிய சிக்கலான இறுதி ஆட்டங்களில் கடைபிடிக்க வேண்டிய உத்தியாக அவர் குறிப்பிடுவதும் இதுவேயாகும். அதாவது எதிரியில்லாச் சிப்பாயின் பின்னால் நிற்பதே ஒரு யானையின் இருப்பிடம் ஆகும். "எதிரியில்லாச் சிப்பாய் எதிரிக்கு உரியதாக இருந்தால் அதை முன்னேற விடாமல் இழுத்துப் பிடிக்கவும் தன்னுடைய எதிரியில்லாச் சிப்பாயாக இருந்தால் பாதுகாப்புடன் அதை முன்னோக்கிச் செலுத்தவும் இவ்வாறு நிறுத்தி வைக்கும் யானை உதவும்." டராசின் இவ்விதி உண்மையானதுதான் என்றாலும் பல விதிவிலக்குகள் உள்ளன. சிப்பாயின் பின்னால் யானையை நிறுத்துவது இந்நிலையில் அவசியமல்ல எனத் தெரியும் சூழல்கள் தவிர மற்ற எல்லா நேரங்களிலும் யானையை சிப்பாய்க்குப் பின்னால் நிறுத்த வேண்டும் என்பதுதான் அவர் விதியாகும். .
காரணங்கள்
எதிரியில்லாச் சிப்பாய் முன்னேறிச் செல்லும்போது, அது தனக்குப் பின்னால் உள்ள யானையை விட்டு விலகிச்செல்வதோடு தனக்கு முன்னால் உள்ள யானையை நெருங்கிச் செல்கிறது. சக யானையின் பாதுகாப்பு தமக்கு உள்ளதென்ற உற்சாகத்துடனும் பதவி உயர்வு வேட்கையுடனும் எதிரியில்லாச் சிப்பாய் தடுப்பார் எவருமின்றி முன்னேறிச் செல்லும். அதேவேளையில் எதிரியின் எதிரியில்லாச் சிப்பாயின் பின்னால் நிற்கும் யானையால் தற்காப்பிற்காக உடனடியாக எதிர்த்தாக்குதல் நிகழ்த்த முடியும்.
தனது சிப்பாயின் பின்னால் யானை
முதல் படத்தில், வெள்ளை யானை தனது படையைச் சேர்ந்த ஒரு எதிரியில்லாச் சிப்பாயின் பின்னால் a வரிசையில் நிற்கிறது. வெள்ளை காய்களுடன் விளையாடுபவருக்கு வெற்றி கிடைக்கிறது.
வெற்றிக்கான நுட்பம் நேர்மையானது.
1927 ஆம் ஆண்டு நடைபெற்ற உலக சதுரங்க வெற்றியாளருக்கான போட்டியின் 34 ஆவது ஆட்டத்தில் அலெக்கின் மற்றும் காபபிளாங்கா இடையில் நடைபெற்ற ஆட்டம் இந்த உத்திக்கு சிறந்த ஓர் எடுத்துக்காட்டாகும் (or see annotated text). படத்தில் உள்ள இருப்புநிலை வெள்ளையின் 54. Ra4.என்ற நகர்த்தலுக்குப் பின்னர் ஏற்பட்ட நிலையாகும். 82 ஆவது நகர்த்தலில் வெள்ளை வெற்றி பெறுகிறார்.
எதிரியின் எதிரியில்லாச் சிப்பாயின் பின்னால் யானை
எதிரியின் எதிரியில்லாச் சிப்பாயின் பின்னால் யானை நிற்கும் ஆட்டங்கள் எல்லா சமயங்களிலும் இல்லாவிட்டாலும் பெரும்பாலும் சமநிலையில் முடிவனவாகவே உள்ளன. 1974 ஆம் ஆண்டு என்ரிக் மெக்கிங் மற்றும் கார்ச்னாய் இடையிலான எட்டாவது ஆட்டத்தின் 35 ஆவது நகர்வை மெக்கிங் நகர்த்தியதற்குப் பின்னரான இருப்பு நிலை அருகிலுள்ள படத்தில் கொடுக்கப்பட்டுள்ளது. வெள்ளை Ra6 என்ற நகர்வை எவ்வளவு விரைவாக ஆடமுடியுமோ அவ்வளவு விரைவாக ஆடவேண்டும். ஏனெனில் கருப்பு யானை அதனுடைய எதிரியில்லாச் சிப்பாயின் முன்னால் அதே வரிசையில் நிற்கிறது. இந்த ஆட்டம் 55 ஆவது நகர்த்தலில் சமநிலையில் முடிந்தது.
2007 ஆம் ஆண்டில் நடைபெற்ற விசுவநாதன் ஆனந்த் மற்றும் விளாடிமிர் கிராம்னிக் இடையிலான உலக சதுரங்க வெற்றியாளர் போட்டியில் கருப்பு யானை சக எதிரியில்லாச் சிப்பாயின் முன்னால் நிற்கிறது; வெள்ளை யானை எதிரியின் எதிரியில்லாச் சிப்பாயின் பின்னால் நிற்கப் போகிறது.
36. Kf2 h5 37. g3 a5 38. Ra7
கருப்பு தன்னுடைய எதிரியில்லாச் சிப்பாயை a2 கட்டம் வரை நகர்த்திச் செல்கிறார். ஆனால் அதற்குமேல் எதையும் செய்ய இயலாமல் எதிரியில்லாச் சிப்பாயையும் தன்னுடைய யானையையும் வெள்ளை யானைக்காக பரிமாற்றம் செய்து கொள்கிறார். ஆட்டம் இராசா மற்றும் சிப்பாயுடன் முடியும் இறுதியாட்டமாகி 65 ஆவது நகர்வில் சமநிலையில் முடிகிறது. ( காண்க : சாத்தியமான நகர்வற்ற நிலை )
உல்ப்கேங் உன்சிக்கர் மற்றும் எரிக் லுண்டின் இடையிலான ஆட்டத்தில் ஏற்பட்ட இருப்புநிலை அருகில் தரப்பட்டுள்ளது. இவ்வாட்டத்தில் வெள்ளை நகர்வைச் செய்து வெற்றிபெற வேண்டும். 48. f3+! என்ற நகர்வு மட்டுமே வெள்ளைக்கு வெற்றியைத் தேடித்தரும். ஒருவேளை கருப்புச் சிப்பாய் f7 கட்டத்திலேயே இருந்திருந்தாலும் கருப்பு இராசாவால் f6 அல்லது g7 கட்டத்திற்கு பின்னோக்கிச் செல்ல முடிந்தாலும் ஆட்டம் சமநிலையிலேயே முடிந்திருக்கும். வெள்ளை தன்னுடைய 48 ஆவது f3+! நகர்வுக்குப் பதிலாக 48. a7? என்று ஆடினாலும் 48. a7? Ra2+ மற்றும் 49... Kf3 என ஆட்டம் சமநிலையில் முடியும்
.
புதிய அலசல்கள்
இந்த மாதிரியான இருப்பு நிலைகளில் நீண்ட சிந்தனைக்குப் பிறகும் ஆட்டம் சமநிலையில் முடிவதற்கான காரணங்கள் வருமாறு:
இந்த இருப்பு நிலையில் வெள்ளை ஆட்டத்தை இன்னும் சற்று இழுத்துப் பிடிக்க முடியுமென்று சமீபத்திய கருத்தியல் ஆய்வுகள் தெரிவிக்கின்றன. ஆட்டத்தைச் சமநிலையில் முடிப்பதற்கு கண்டிப்பாக கருப்பு மிகக் கவனமாக ஆடவேண்டும். ஆழ்ந்த சிந்தனை இல்லாமல் இந்த ஆட்டத்தில் சமநிலை எளிதாக வாய்த்துவிடாது.
வலது பக்கப் படத்தில் உள்ள இருப்பு நிலையை மேலும் ஆராய்ந்த கண்டோரோவிச் கருப்பு ஆட்டத்தை சமநிலையில் முடிக்க முடியுமென்று நினைத்தார். 2003 ஆம் ஆண்டில் சிடெக்னர் வெள்ளை ஆட்டக்கரருக்கு வெற்றி கிடைப்பதற்கான வழி கண்டறிவதில் சிறிதளவு முன்னேற்றம் கண்டார். கருப்புக் காய்கள் வெற்றி இலக்கிற்கு உகந்தவாறு அமைந்துள்ளன. கருப்பு யானை எதிரியின் எதிரியில்லாச் சிப்பய்க்கு பின்னால் a- வரிசையி8ல் நிற்கிறது. அதே நேரத்தில் வெள்ளையின் f- சிப்பாயையும் தாக்குகிறது. கருப்பு இராசாவும் நன்றாக செயல்படும் கட்டத்தில் நிற்கிறார். ஒருவேளை வெள்ளை 1. Ra8 Kf5 என்று விளையாடினால் கருப்பு ஆட்டத்தை சமநிலையில் முடித்துவிடக் கூடிய நிலை. ஆனாலும் வெள்ளை ஆட்டக்காரர் தன்னுடைய புத்திசாலித்தனமான திட்டமிடலால் மதிப்புமிக்க வெற்றியைச் சுவாசிக்கிறார். 1. Kd4! ( f- சிப்பாயை கண்டிப்பாக தியாகம் செய்தாக வேண்டும். ஏனென்றால் யானை a7 கட்டத்தில் நிற்கிறது.)
1... Rxf2
'''2. Rc7! Ra2'''
3. a7 (3. Rc6+ என்றால் ஆட்டம் சமநிலையை நோக்கி நகரும்)
4. Kc4!! ( பழைய அலசல் 4. Rxf7+ என்று ஆடினாலும் ஆட்டத்தில் சமநிலை தான் முடிவு.)
4... Kg4
'''5. Kb3! Ra6'''
7. Ra4 Rxa7
8. Rxa7 Kxh4
9. Kc3 Kg3
10. Kd2 h4
11. Ke2 Kg2
12. Rxf7 h3
14. Rf6 …வெள்ளை வெற்றி பெறுகிறார்
2008 ஆம் ஆண்டில் நடைபெற்ற ஆரோனியன் மற்றும் இவான்செக் இடையிலான ஆட்டம் 62 நகர்வுகளுக்குப் பின்னர் சம்நிலையில் முடிவடைந்தது. இந்த இருப்புநிலையுடன் கூடுதலாக ஒரு சிப்பாய் இருப்பது பற்றிய மதிப்பீடுகளில் ஆட்டத்தின் முடிவு இன்றளவும் மாறுபடும் தன்மை கொண்டே உள்ளன. ஆனால் இன்றைய கருத்தியல் முடிவுகள் ஆட்டம் சமநிலையில் முடிவதையே உறுதி செய்கின்றன.
விதிவிலக்குகள்
டராசு விதிக்கு சில விதிவிலக்குகளும் உண்டு. அவற்றில் சில இங்கே தரப்பட்டுள்ளன.
சார்ட்டு எதிர் யுசுப்போவ்
1984 ஆம் ஆண்டில் நைசல் சார்ட்டு மற்றும் ஆர்தர் யுசுப்போவ் இடையில் நடைபெற்ற ஆட்டத்தில் ஏற்பட்ட இருப்புநிலை டராசு விதிக்கு பொருந்தாத விதிவிலக்கான ஆட்டமாகும். வெள்ளை இராசா சிப்பாய்க்கு முன்னால் நிற்கிறார். அவர் தனது யானையை 1. Rh3 என்று டராசு விதிப்படி விளையாடி எதிரியில்லாச் சிப்பாய்க்கு பின்னால் நிறுத்துகிறார். பதிலுக்கு கருப்பு ஆட்டக்காரர் 1. ... Kf5 என்று விளையாடி ஆட்டத்தைச் சமநிலையில் முடிக்கிறார். ஆனால் வெள்ளை தனது முதல் நகர்வை 1. Rf7 என்று நகர்த்தியிருந்தால் அவருக்கு வெற்றி கிடைத்திருக்கும்.
கார்லோவ் எதிர் மோரோசெவிச்
1995 ஆம் ஆண்டில் ஆண்டிரி கார்லோவ் மற்றும் அலெக்சாண்டர் மோரோசெவிச் இடையில் நடைபெற்ற ஆட்டம் தந்துள்ள இருப்புநிலையில் டராசு விதி பொருந்தவில்லை. டராசு விதிப்படி கருப்பு தன்னுடைய முதல் நகர்வை 1. ...Rb7 என்று ஆடவேண்டும். ஆனால் வெள்ளை இராசா சிப்பாயிடமிருந்து துண்டிக்கப்பட்டு இருப்பதால் 1. ... Re5 என்று விளையாடினால்தான் கருப்புக்கு வெற்றி கிடைக்கிறது. '''2. Rd4 Kf6 3. Rd8 Ke7 4. Rb8 Kd7 5. Rb7+ Kc6 6. Rxf7 b4 7. Rf6+ Kb5 8. Rxg6 b3 9. Rg8 Re6 10. Rb8+ Rb6 11. Rd8 b2 12. Rd1 Rc6 13. வெள்ளை ஆட்டத்திலிருந்து விலகிக் கொள்கிறார். 0-1. ''' அதாவது 13 Kg2 Rc1 14. Rd8 b1=Q 15. Rb8+ Rb6 16. Rxb6 Kxb6 கருப்பின் இராசா எஞ்சியுள்ள வெள்ளையின் சிப்பாய்களை தடுத்து நிறுத்தும் அளவுக்குப் போதுமான தொலைவிலேயே உள்ளது.
கிராம்னிக் எதிர் பெலியாவசுகி
விளாடிமிர் கிராம்னிக் மற்றும் அலெக்சாண்டர் பெலியாவசுகி இடையில் 1993 ஆம் ஆண்டில் நடைபெற்ற ஆட்டத்தில் வழக்கத்துக்கு மாறான இருப்புநிலை ஏற்பட்டது. அந்த ஆட்டத்தில் வெள்ளை டராசு விதிப்படி யானையை 1. Ra1 என்று விளையாடி தோற்றுப் போகிறார். ஆனால் யானையை 1. Rb8, என்று சிப்பாயை கைவிட்டு விளையாடினால் ஆட்டம் சமநிலையில் முடிகிறது. யானைகள் மற்றும் f- மற்றும் h சிப்பாய்கள் வகை இறுதியாட்டம் சமநிலையில் முடிகிறது என்று மைக்கேல் போட்வினிக் 1940 ஆம் ஆண்டில் குறிப்பிட்டுள்ளார்.
யுசுப்போவ் எதிர் திம்மான்
ஆர்தர் யுசுப்போவ் மற்றும் சான் திம்மான் இடையில் 1992 ஆம ஆண்டில் நடைபெற்ற ஆட்டத்தில் 35. Re4! வெற்றியைத் தருகிறது. ஆனால் 35. Ra1? இருபது நகர்வுகளுக்குப் பின்னர் சமநிலையில் முடிகிறது.
உசாத்துணை
பகுப்பு:சதுரங்க சொல்லாட்சி பகுப்பு:சதுரங்க இறுதியாட்டங்கள்
சூன் 6
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
தமிழ் இலக்கணக் குறியீடுகளுக்கு நேரான ஆங்கிலச் சொற்கள்
பின்வரும் சொற்கள் லிப்கோ தமிழ் தமிழ் ஆங்கிலம் அகராதி யில் இருந்து பதியப்படுகின்றது. முழு அகராதியிலும் இது ஒரு சிறு பிற்சேர்க்கையே, என்பதால் பதிப்பகத்தார் ஆட்சோபனை தெரிவிக்கமாட்டார் என்ற ஒரு    நம்பிக்கையில் சேர்க்கப்படுகின்றது.
துணை நூல்கள்
(1998). லிப்கோ தமிழ் தமிழ் ஆங்கிலம் அகராதி. சென்னை: தி லிட்டில் ப்ளவர் கம்பெனி.
மேலும் காண்க
மேற்கத்திய மொழிகளின் இலக்கணக் குறியீடுகளுக்கு நேரான தமிழ்ச் சொற்கள்
சாரா தட்டில்
சாரா தட்டில் (Sarah Tuttle) வாழ்சிங்டன் பல்கலைக்கழக வானியற்பியல் பேராசிரிரும் அறிவியல் பரப்புரையாலரும் ஆவார். இவர் அண்மைப் பால்வெளிகளைக் கண்டுபிடிக்கும் செய்முறைக் கருவிகளை வடிவமைக்கிறார். ஐவர் மெக்டொனால்டு வான்காணக ஆபி-எபர்லி தொலைநோக்கிக்கும் வைரசு (VIRUS) எனும் கருப்பு ஆற்றல் ஆய்வுத் திட்டத்துக்கும் கருவி அறிவியலாளராகப் பணிபுரிகிறார்.
இளமையும் கல்வியும்
தட்டில் கலிபோர்னியாவில் உள்ள சாந்தா குரூசில் பிறந்து வளர்ந்தார். இவர் சாந்தா குரூசில் உள்ள கலிபோர்னியா பல்கலைக்கழகத்தில் இயற்பியலில் 2001 இல் இளவல் பட்டம் பெற்றார். பட்டம் பெற்றதும் ஆடு விழ்சன் நிறுவனத்தில் ஆராய்ச்சி அறிவியலாளராகச் சேர்ந்தார். இவர் முதல் திரையச்சிட்ட பலபடிம ஒளியுமிழ் இருமுனைய உருவாக்க்க் குழுவில் இருந்துள்ளார். ஐவர் கொலம்பியா பல்கலைக்கழகத்தில் சேர்ந்து முதுவர் பட்டமும் முனைவர் பட்டமும் பெற்றார். இவர் டேவிட் சிமினோவிச்சுடன் இணைந்து பயர்பால் (FIREBall) எனப்பட்ட மங்கலான பால்வெளியிடை ஊடகச் செம்பெயர்ச்சி உமிழ்வு ஊதற்கலத்தில் பணிபுரிந்தார். பயர்பால் என்பது ஊதற்கல தொலைநோக்கி ஆகும். இது புற ஊதா- கட்புல கதிர்நிரலியுடன் இணைந்த தொலைநோக்கியாகும்.